

Байнгын хорооны 2022 оны 15 дугаар тогтоолын нэгдүгээр хавсралт

**СОНГУУЛИЙН ЕРӨНХИЙ ХОРООНЫ ГИШҮҮНД**

**НЭР ДЭВШИХ ТУХАЙ ХҮСЭЛТ**

**Товч удирдамж:** Нэр дэвших тухай хүсэлт гаргахдаа энэхүү загварт асуусан асуулт, шаардсан мэдээлэл бүрийн доор /ард/ хариултаа үнэн зөв бичнэ. Компьютерын програм ашиглаж бичсэн хүсэлтийг цаасаар хэвлэж гарын үсэг зурах бөгөөд уг эх хувь, түүний хавсралт мөн Word-ын файлыг цахим шуудангаар тус тус Байнгын хороонд явуулна.

**НЭГ. НЭР ДЭВШИГЧИЙН ТОВЧ ТАНИЛЦУУЛГА, НИЙТЛЭГ ШААРДЛАГА**

|  |  |
| --- | --- |
| **1.1** | **Эцэг/эхийн нэр:** Төмөрбаатар  **Ургийн овог:** Баасан  **Нэр:** Сүхболд  **Хүйс:** Эрэгтэй  **Төрсөн он:** .1980  **Төрсөн газар:** Улаанбаатар хот Сонгинохайрхан дүүрэг  **Иргэний харьяалал:**  Улаанбаатар  **Одоо оршин суугаа аймаг/нийслэл, сум/дүүрэг:** Улаанбаатар хот Баянгол дүүрэг */Мэдээлэл гаргагчийн зөвшөөрлөөр/* |
| **1.2** | **Нэр дэвших тухай хүсэлт гаргаж буй албан тушаал** |
| Төрийн албаны зөвлөлийн гишүүн |
| **1.3** | **Иргэний харьяалал**  Монгол Улсын иргэн мөн эсэх/тийм, эсхүл үгүй гэж бичих/. Тийм  Монгол Улсаас өөр улсын иргэний харьяалалтай байсан эсэх /тийм, эсхүл үгүй гэж бичих/. Үгүй |
| **1.4** | **Боловсрол**  Дээд боловсрол эзэмшсэн сургууль тус бүрийг сүүлд төгссөн сургуулиас нь эхлэн он дарааллаар жагсааж, холбогдох нотлох баримтыг хавсаргана. Сургууль тус бүрд суралцсан хугацаа, авсан зэрэг, огноог бичнэ. |
| Дээд боловсрол эзэмшсэн байдал:  2012.11.20 Удирдлагын академи-Төрийн удирдлагын менежер  2010.03.10 Цагдаагийн академи-Хууль зүйн ухааны магистр  2005.06.09 Цагдаагийн академи-Эрх зүйч, ЦБ-ын ажилтан, бакалавр  2001.06.20 Эдийн засгийн дээд сургуулийг-Эдийн засагч, бакалавр  Мэргэшсэн байдал:  2001-2020 оны 9 сар хүртэлх хугацаанд “Төрийн удирдлагын менежер”, “Бодлогын баримт бичиг боловсруулах”, “Хүний нөөцийн менежмент”, “Эрх зүйн менежмент”, “Эрхэлсэн болон тэргүүн түшмэлийн мэргэшүүлэх сургалт” зэрэг дунд, богино хугацааны сургалтад дотоод, гадаадад суралцан мэргэжил дээшлүүлсэн. |
| **1.5** | **Эрхэлсэн ажил**  Их, дээд сургууль төгссөнөөс хойш эрхэлсэн ажлыг тодорхойлон бичнэ. Ажилласан байгууллагыг хамгийн сүүлийнхээс нь эхлэн он дарааллаар жагсаах бөгөөд ажил олгогч /эсхүл, удирдах албан тушаалтан/-ийн нэр, хаяг, утасны дугаар, цахим шуудангийн хаяг, цахим хуудас болон ажлын байрны нэрийг бичнэ. |
| 2023.09.062ны өдрөөс Цагдаагийн ерөнхий газрын дарга  2020.07.31-2023.09.05 Эрүүгийн цагдаагийн албаны дарга  2020.01.17-2020.07.30 Эрүүгийн цагдаагийн албаны дэд бөгөөд эдийн засгийн гэмт хэрэгтэй тэмцэх газрын дарга  2018.01.16-2020.01.16 Эрүүгийн цагдаагийн албаны Эдийн засгийн гэмт хэрэгтэй тэмцэх газарт Мөнгө угаах гэмт хэрэгтэй тэмцэх хэлтсийн дарга  2017.11.14-2018.01.15 Эрүүгийн цагдаагийн албаны Эдийн засгийн гэмт хэрэгтэй тэмцэх хэлтэс тасгийн дарга  2017.03.16-2017.11.13 Цагдаагийн ерөнхий газрын Мэдээлэл нэгтгэн боловсруулах газарт ахлах мэргэжилтэн  2016.12.28-2017.03.15 Эрүүгийн цагдаагийн газрын Эдийн засгийн гэмт хэрэгтэй тэмцэх хэлтэс  2013.02.08-2016.12.27 Эрүүгийн цагдаагийн газрын Эдийн засгийн гэмт хэрэгтэй тэмцэх хэлтэст, ахлах төлөөлөгч  2011.01.20-2013.02.08 Эрүүгийн цагдаагийн газрын Эдийн засгийн гэмт хэрэгтэй тэмцэх хэлтэст, ахлах төлөөлөгч  2007.05.10-2011.01.20 Хэнтий аймгийн цагдаагийн газарт Эдийн засгийн төлөөлөгч  2005.06.09-2007.05.10 Хэнтий аймгийн цагдаагийн газарт хэсгийн төлөөлөгч  1998.01.20-2001.08.25 Сонгинохайрхан дүүргийн Цагдаагийн хэлтэст цагдаа |
| **1.6** | **Улс төрийн болон намын удирдах, гүйцэтгэх албан тушаал**  Сүүлийн таван жил улс төрийн албан тушаал болон улс төрийн намын удирдах, гүйцэтгэх албан тушаал эрхэлж байсан эсэхийг бичих. /тийм, эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах, ямар албан тушаалыг ямар хугацаанд эрхэлж байгаа, эсхүл эрхэлж байсан талаараа хамгийн сүүлийнхээс нь эхлэн он дарааллаар бичих/. |
| Үгүй |
| **1.7** | **Эрүүгийн хариуцлага**  Эрүүгийн хариуцлага хүлээж байсан эсэх /тийм, эсхүл үгүй гэж бичих, тийм гэж хариулсан бол холбогдох баримт бичгийн хуулбарыг хавсаргах/ |
| Үгүй |
| **1.8** | **Яллагдагчаар татагдсан эсэх**  Яллагдагчаар татагдсан эсэх /тийм эсхүл үгүй гэж бичих, тийм гэж хариулсан бол товч тайлбарыг бичих/. |
| Үгүй |
| **1.9** | **Сахилгын шийтгэлийн талаар**  Сахилгын шийтгэлээр ажлаас халагдаж эсхүл огцорч байсан эсэх /тийм эсхүл үгүй гэж бичих, тийм гэж хариулсан бол хамгийн сүүлийнхээс нь эхлэн он дарааллаар бичих/. |
| Үгүй |
| **1.10** | **Мэргэжлийн холбоо, байгууллагын гишүүнчлэлийн талаар**  -Төрийн бус байгууллагад эрхэлж байсан албан тушаал, гүйцэтгэсэн чиг үүрэг, огноог хамгийн сүүлийнхээс нь эхлэн он дарааллаар бичнэ. |
| Үгүй |
| **1.11** | **Нэр дэвшигч нь хэрэв байгаа бол доор дурдсан мэдээллийг бичнэ**  -Өөрийн боловсруулсан, хянасан судалгааны ажил, ном, өгүүлэл, тайлан, шийдвэр, зөвлөмж зэрэг аливаа хэлбэрээр хэвлүүлсэн материал байгаа бол гарчиг, хэвлэсэн газар, огноог бичнэ.  -Өөрийн харьяалагддаг байгууллагын нэрийн өмнөөс бэлдсэн, эсхүл бэлдэхэд оролцсон аливаа хууль тогтоомж, дүрэм, журам, шийдвэр, тайлан, зөвлөмж болон бусад материал байгаа бол түүнийг хэвлэсэн байгууллагын нэр, хаяг, огноо, гол агуулгыг бичнэ.  -сүүлийн таван жилийн хугацаанд хэлэлцүүлсэн лекц, илтгэл, нээлтийн үг зэрэг илтгэл, ярианы товч утга, огноо, газар, танилцах арга замыг бичнэ. Тухайн илтгэл, ярианы хуулбарыг хийх боломжгүй бол түүнийг зохион байгуулсан байгууллагын нэр, хаяг, илтгэл, ярианы огноо, товч утгыг бичнэ.  -сүүлийн таван жилийн хугацаанд хэвлэл, мэдээллийн хэрэгсэлд өгсөн ярилцлага, нийтлэлийг хамгийн сүүлийнхээс нь эхлэн жагсааж бичнэ. Ярилцлага, нийтлэлүүдийн огноог зааж, боломжтой бол ярилцлагын тэмдэглэл, дүрс бичлэг, нийтлэлийг хуулбарлан өгнө.  **Жич:** Дээр дурдсан материал тус бүрээс нэгийг хавсаргах бөгөөд боломжтой бол цахимаар үзэх линкийг тусгана. |
| . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . |

**ХОЁР. ХИЙХ АЖИЛ, НЭР ДЭВШСЭН ҮНДЭСЛЭЛЭЭ БИЧСЭН ТАЙЛБАР**

|  |  |
| --- | --- |
| **2.1** | Тухайн албан тушаалд томилогдвол хийх ажил, уг албан тушаалд нэр дэвшсэн үндэслэлээ тайлбарлаж тодорхой, ойлгомжтой бичнэ /500-1000 үгэнд багтаана/. |
| Сонгуулийн төв байгууллагын тухай хуулийн 4 дүгээр зүйлийн 4.2 дахь хэсэгт “Хорооны гишүүний тавыг Улсын Их Хурлын Төрийн байгуулалтын байнгын хороо, хоёрыг Монгол Улсын Ерөнхийлөгч, хоёрыг Улсын дээд шүүх төрийн жинхэнэ албан хаагчдаас санал болгосноор Улсын Их Хурал нэр дэвшигчийн сонсгол хийж зургаан жилийн хугацаагаар томилно.” гэж зохицуулсан.  Миний бие Сонгуулийн ерөнхий хорооны гишүүнээр томилогдвол Монгол Улсын Үндсэн хуульд заасан төрийн үйл ажиллагааны үндсэн зарчмаас гадна Сонгуулийн төв байгууллагын тухай хуульд заасан хууль дээдлэх, улс төрийн хувьд төвийг сахих, асуудлыг хамтран хэлэлцэж шийдвэрлэх, ил тод, шударга байх зарчмыг баримтлан ажиллана.  Аливаа сонгууль шударга, үнэн зөв явагдахад сонгуулийг зохион байгуулах мэргэшсэн, хариуцлагатай, ур чадвартай алба хаагч шаардлагатай гэж үзэж байна.  Иймээс сонгуулийн үеэр ажиллах Хорооны албан хаагчдыг мэргэшүүлэх, сонгууль зохион байгуулахад оролцох бусад төрийн байгууллагуудын алба хаагчдад чиглэсэн сургалт болон байгууллага хоорондын уялдаа холбоог сайжруулах, мэдээллийн болон үйл ажиллагааны нэг сувагтай болгох тал дээр анхаарч ажиллана.  Мөн Монгол Улсын иргэний хуулиар олгосон үндсэн эрх болох “сонгох, сонгогдох эрх чөлөө”-г хэнээс ч хараат бусаар эдлэх нөхцөлийг сонгуулийн ерөнхий хороо бий болгох учиртай.  Урд өмнө зохион байгуулагдаж байсан сонгуулийн үйл ажиллагаанаас туршлага судалж, цаашид бүх шатны сонгуулийг зохион байгуулахад сайн туршлага, жишиг болох тогтоолцоог Монгол Улсын тогтвортой хөгжлийг хангах, улс орны эдийн засгийн болон нийгмийн хөгжилд эергээр нөлөөлөх байдлыг үндсэн шалгуур болгон тодорхойлж, бий болгоход үйл ажиллагаагаа чиглүүлнэ.  Сонгуулийн үйл ажиллагааг цахимжуулах, орчин үеийн техник, технологийн дэвшлийг ашиглан санал өгөх боломжийг бүрдүүлэх, сонгуулийн үеийн гэмт хэрэг, зөрчил шалган шийдвэрлэх ажиллагааг түргэн шуурхай зохион байгуулах тал дээр анхаарч, холбогдох байгууллагуудын хамтын ажиллагааг сайжруулна. |

**Хавсралт:**

*Холбогдох хуульд заасан шаардлагыг хангасныг нотлох дараах болон бусад баримт бичгийг нэр дэвших тухай хүсэлтэд хавсаргана:*

-төрийн албан хаагчийн анкет;

-эрх бүхий байгууллагаас нэр дэвшүүлсэн албан бичиг, шийдвэр;

-иргэний үнэмлэхийн хуулбар;

-нийгмийн даатгалын дэвтрийн хуулбар, эсхүл түүнтэй адилтгах баримт бичиг;

-боловсролын зэргийн дипломын хуулбар;

-хувийн ашиг сонирхлын урьдчилсан мэдүүлэг;

-тухайн албан тушаалыг хашихад шаардлагатай түвшний мэдлэг, чадвар, туршлага, ёс зүйтэй гэдгийг нотлон харуулсан 10-аас доошгүй тодорхой үйл ажиллагааны талаарх баримт;

-энэхүү загварт заасан баримт бичиг;

-холбогдох бусад баримт.

**Хүсэлт гаргагч:**

Эцэг/эхийн нэр: Төмөрбаатар

Өөрийн нэр: Сүхболд



Гарын үсэг:

Он, сар, өдөр: 2023.12.12